การเตรียมตัวสอบทุนรัฐบาลญี่ปุ่น (Monbukagakusho) โดย New MWIT19 Room10

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ประเภท Undergraduate ประเภท A (สอบเลข อังกฤษ เคมี ฟิสิกส์)

สาขาที่เลือก: Electronic and Electrical Studies

1. **การเตรียมตัวก่อนสอบข้อเขียน**

โดยส่วนตัว พี่รู้สึกว่าพี่เตรียมตัวค่อนข้างน้อย คือ แค่ประมาณอาทิตย์เดียวเอง ซึ่งตอนนั้นถ้าหากจะมาอ่านเนื้อหาทั้งหมดก็คงไม่ทันอยู่แล้ว พี่ก็เลยทำข้อสอบเก่าปีล่าสุดไปประมาณ 1-2 ปี โดยเลือกทำวิชาที่ถนัดก่อน ส่วนวิชาภาษาอังกฤษพี่ไม่ได้ทำข้อสอบเก่าเลยเพราะพี่ไม่เก่งวิชานี้ และเป็นวิชาที่ต้องใช้เวลาพัฒนาทักษะนาน เลยคิดว่าปล่อยๆมันไป 555 ถ้าใครอยากได้ข้อสอบเก่าก็ขอได้จากอาจารย์แนะแนวหรือไม่ก็ดาวน์โหลดเอาเองก็ได้นะ

1. **รายละเอียดข้อสอบ**

โจทย์ข้อสอบทุกวิชาเป็นภาษาอังกฤษ ก็ควรจะอ่านให้รอบคอบ ดูให้ดีๆก่อนว่าเค้าถามอะไร ค่อยเริ่มทำนะ

**เลข :** เนื้อหาของเลขปีพี่ไม่ยาก เหมือนเลขม.ต้นเลย partแรกเป็นเติมคำ ส่วน partที่สองต้องแสดงวิธีทำ พี่เขียนแสดงวิธีทำเป็นภาษาอังกฤษอ่ะ เขียนถูกบ้างผิดบ้างไปก็ช่างมัน เพราะถ้ามัวแต่มาสนใจเรื่อง grammar ก็คงทำไม่ทัน ตอนแรกพี่ใช้ดินสอเขียนแสดงวิธีทำ พอทำทั้งหมดเสร็จและเหลือเวลา ค่อยเอาปากกามาเขียนทับ และขัดเกลาภาษาอังกฤษให้ดูดีขึ้นเล็กน้อย เหลือข้อสุดท้าย ยังไม่ได้ใช้ปากกาเขียนทับแล้วหมดเวลาก็ปล่อยๆมันไป

**อังกฤษ :** อังกฤษปีพี่ค่อนข้างง่าย ก็ถ้าจะฟิตอังกฤษจริงๆก็ฝึกทำพวก CU-TEP, TU-GET ดูก็ได้ เผื่อว่ามันจะช่วยได้บ้าง

**เคมี :** เรื่องที่เน้นและออกข้อสอบ 1 ข้อใหญ่ทุกปี (เท่าที่พี่ทำอะนะ) คือ “อินทรีย์” ปีพี่มีออกเรื่อทดสอบสารเพิ่มมาด้วย กลายเป็น อินทรีย์ 2 ข้อใหญ่ ส่วนเรื่องอื่นๆก็กระจายๆ ก่อนเข้าห้องสอบก็ควรจำค่าสำคัญบางค่าหรือสีของสารบางอย่างที่สำคัญๆเข้าไปด้วยก็ดี (รุ่นพี่ๆเค้าบอกมาอีกที) แต่ใครที่ขี้เกียจจำก็ไม่เป็นไร เพราะพี่ก็ไม่ได้จำอะไรเลยเหมือนกัน

**ฟิสิกส์ :** ข้อสอบเป็น choice ปีพี่ออกไฟฟ้า 2 ข้อใหญ่ ซึ่งคิดว่าไฟฟ้าเยอะมาก แต่ปีเก่าๆกว่านี้ก็กระจายๆ

1. **การเตรียมตัวก่อนสอบสัมภาษณ์**

ถ้ารู้ตัวว่าผ่านก็จะมีเวลาประมาณ 2 อาทิตย์กว่าๆ ควรรีบทำ portfolio เพราะต้องทำเป็นภาษาอังกฤษ แต่ว่าเวลาสัมภาษณ์ กรรมการก็เปิดดู port แค่ผ่านๆเท่านั้น น้องควรเตรียมตัวเรื่องการตอบคำถามไปให้มากๆ โดยเฉพาะคนที่อ่อนอังกฤษ (เหมือนพี่ T T) ถ้าใคร C-LOX ใบสมัครเก็บไว้ก็ดีเพราะกรรมการชอบถามจากใบสมัครที่เราเขียนไปตั้งแต่แรก การสอบสัมภาษณ์ใช้เวลาประมาณ 15-20 นาทีต่อคน กรรมการเป็นคนญี่ปุ่น 3 คนและคนไทย 1 คน ถ้าน้องไม่มั่นใจว่าเค้าถามอะไรก็ควรบอกให้เค้าถามใหม่อีกรอบก็ได้ กรรมการใจดี(มั้ง)

พี่เป็นคนสอบสัมภาษณ์คนแรกของภาคบ่าย คือ สัมภาษณ์ตอนบ่ายโมงครึ่ง แต่พอเอาจริงๆเค้าก็มาถามว่าขอเลื่อนสัมภาษณ์เป็นตอนบ่ายโมงได้ไหม เพราะฉะนั้นก็ควรไปถึงสถานทูตก่อนเวลาจริง พอเข้าไปในห้องก็สวัสดี(ไหว้)กรรมการก่อน แล้วก็ขอนั่ง (อันนี้รุ่นพี่บอกมาอีกที) แต่ของพี่ กรรมการเชิญให้นั่งเร็วมาก ก็เลยบอกขอบคุณแล้วค่อยนั่ง พอสัมภาษณ์เสร็จก็เก็บเก้าอี้ด้วย

ข้อมูลที่ควรเตรียมสุดๆ การเตรียมข้อมูลไปสำคัญมาก เพราะถ้าเค้าถามมาตรงก็ถือว่าโชคดีมากๆๆ แต่ถ้าไม่ตรงก็จะทำให้เรารู้เรื่องเกี่ยวกับญี่ปุ่นมากขึ้น

* เตรียมบท แนะนำตัว เพราะเป็นคำถามที่ต้องเจอทุกคน
* ข้อมูลเกี่ยวกับสาขาที่เราจะไปเรียน
* ข้อมูลมหาวิทยาลัยในญี่ปุ่นที่เราอยากเรียน
* ข้อมูลสืบเนื่องๆ เพราะ กรรมการจะชอบถามคำถาม feedback ต่อจากที่เราตอบไป

คำถามที่พี่เจอตอนสัมภาษณ์

Q: แนะนำตัว?

A: พูดภาษาญี่ปุ่นไปก่อนนิดนึง แล้วค่อยพูดเป็นภาษาอังกฤษ พี่ก็บอกเรื่องทั่วๆไปเกี่ยวกับตัวเอง เช่น ใครเป็นไอดอล วิชาที่ชอบคืออะไร ทำไมถึงชอบ และอะไรทำให้เรามาสมัครทุนนี้

Q: ทำไมถึงเลือกเรียนวิศวไฟฟ้า

A: ตอนม.3 เรียนต่อวงจรง่ายๆแล้วรู้สึกสนุก พอม.5มาเรียนอีกก็พบว่าไฟฟ้าใช้เลขเยอะ ก็เลยยิ่งชอบ

Q: ทำไมถึงชอบเลขล่ะ

A: เป็นวิชาที่ท้าทาย เวลาที่ทำโจทย์เลขรู้สึกว่าได้พัฒนาสมองและกระบวนการคิดของตัวเอง

Q: คุณเคยแข่งขันคณิตศาสตร์ระดับประเทศอะไรบ้าง (เค้าถามจากในportอ่ะ)

A: ก็ตอบๆไป

Q: เค้าดูจากใบสมัคร พี่เขียน ภาษาเยอรมันลงไป เค้าเลยถามว่าทำไมถึงเรียน

A: เพราะอยากไปแลกเปลี่ยนที่ประเทศเยอรมัน การเรียนภาษาเยอรมันช่วยให้เราสื่อสารกับคนเยอรมันได้

Q: คุณมีเพื่อนเป็นคนเยอรมันไหม???

A: มี เพราะเข้าร่วมโครงการแลกเปลี่ยน ต้องไปอยู่ที่บ้านบัดดี้

Q: คุณมีเพื่อนเป็นคนญี่ปุ่นด้วยใช่มั้ยล่ะ

A: ใช่ รู้จักกันที่ประเทศออสเตรเลีย ตอนที่ไปพรีเซนต์โครงงาน มีคนญี่ปุ่นที่อยู่กลุ่ม Water Project ด้วยกัน เธอน่ารัก นิสัยดี และทำให้ฉันประทับใจมาก

Q: แล้วคุณเคยเรียนภาษาญี่ปุ่นรึเปล่า

A: เคย เรียนที่โรงเรียน

Q: เรียนเมื่อไหร่และนานเท่าไหร่

A: เรียนตอนเกรด 9 ประมาณครึ่งปี

Q: แล้วทำไมไม่เขียนลงมาในใบสมัครล่ะ

A: T T ก็บอกไปว่า ไม่มั่นใจในความสามารถด้านภาษาญี่ปุ่น แล้วเค้าก็พูดภาษาญี่ปุ่นมาประโยคนึง พี่ก็ฟังไม่ออก เค้าก็ไม่ได้ว่าอะไร

Q: พ่อแม่ทำงานที่ไหน

A: ถ้าจำชื่อที่ทำงานพ่อแม่เป็นภาษาอังกฤษ ก็พยายามอธิบายคร่าวๆไปแล้วบอกชื่อภาษาไทยไปตอนหลัง เช่น พ่อพี่ทำงานไฟฟ้านครหลวง ก็บอกไปว่าองค์การที่ผลิตไฟ ส่วนแม่ทำงานศึกษาภัณฑ์ ก็บอกว่า บริษัทที่ผลิตหนังสือและขายพวกเครื่องเขียน

Q: งานอดิเรกคืออะไร

A: เล่นกับหมา และปลูกต้นไม้

Q: แต่คุณอยู่ในหอพัก แล้วจะเล่นกับหมาได้ยังไง

A: กลับบ้านทุกอาทิตย์ก็เลยเล่นได้

Q: แล้วถ้าคุณได้ไปเรียนที่ญี่ปุ่นคุณก็ไม่เล่นกับหมาสิ

A: (คิดสักพัก) ฉันคิดว่าถ้าได้รับทุน จะเป็นประโยชน์มากกว่าการเล่นกันหมา และถ้าปิดเทอมก็ได้กลับมาบ้าน ก็ได้เล่นเหมือนปกติ

Q: จากใบสมัครที่คุณเขียนมา ว่าประทับใจญี่ปุ่นด้าน Technology, Culture, Environment ถามว่าทำไมประทับใจ Environment

A: ญี่ปุ่นเป็นประเทศพัฒนาแล้ว มีโรงงานอุตสาหกรรมมากมาย แต่ญี่ปุ่นมีวิธีการบำบัดมลพิษที่ดี ทำให้สามารถรักษาทรัพยากรทางธรรมชาติไว้ได้ จึงประทับสิ่งแวดล้อมญี่ปุ่น

Q: คุณรู้ปัญหาที่ญี่ปุ่นประสบตอนนี้ไหม

A: รู้ ก็มีเรื่องสึนามิและโรงไฟฟ้านิวเคลียร์ และฉันคิดว่าถ้าฉันได้ทุนไปเรียนวิศวไฟฟ้าก็อยากเป็นส่วนหนึ่งในการพัฒนาพลังงานสะอาดเพื่อใช้แทนพลังงานจากนิวเคลียร์ซึ่งทิ้งกากกัมมันตรังสี

Q: แล้วพ่อแม่ของคุณจะอนุญาตให้ไปญี่ปุ่นมั้ย

A: รัฐบาลญี่ปุ่นมีนโยบายในการรับมือกับปัญหาเหล่านี้ได้ดีเยี่ยมโดยเฉพาะปัญหาโรงไฟฟ้านิวเคลียร์ โดยจะลดพลังงานจากนิวเคลียร์แล้วหันมาใช้พลังงานสะอาดแทน (หาข้อมูลมา) การแก้ปัญหาด้วยวิธีนี้เป็นการแก้ที่ดีที่สุดเพราะแก้ที่ต้นเหตุ พ่อแม่ของฉันเชื่อมั่นในรัฐบาลญี่ปุ่นจึงอนุญาตให้ฉันไป